Krystall

Krystall (fra latin crystallum, gresk κρύσταλλος, krystallos, «is, bergkrystall»)«krystall», NAOBer et fast stoff hvor de involverte atomer, molekyler eller ioner er preget av en høyt ordnet mikroskopisk struktur, og danner et krystallgitter som strekker seg i alle retninger og i et gjentagende mønster i alle romlige dimensjoner.Lower, Stephen (2017): «Chem1 online textbook—States of matter», Chem1.com

Mange stoffer i væskeform vil danne krystaller når de omdannes til faste stoffer som følge av endringer i temperatur eller trykk. I tillegg er makroskopiske enkeltkrystaller vanligvis identifiserbare ved sin geometriske form, bestående av sideflater med spesifikke, karakteristiske orienteringer. Den vitenskapelige studien av krystaller og krystalldannelse er kjent som krystallografi.krystallografi, NAOB Prosessen med krystalldannelse via mekanismer for krystallvekst kalles krystallisering.«krystallisere», NAOB

Koksalt og sukker er dagligdags eksempler på krystallinske stoffer, men også metaller, mineraler og is kan være krystallinske. Ofte vil det være snakk om polykrystallinske forbindelser hvor et stoff består av forskjellige sammenvokste monokrystaller.

Ordet krystall stammer fra det gammelgreske ordet κρύσταλλος (krustallos), som betyr både «is» og «bergkrystall»,«κρύσταλλος», Liddell, Henry George; Scott, Robert: A Greek-English Lexicon, hos Perseus Digital Library fra κρύος (kruos), «iskald, frost».«κρύος», Liddell, Henry George; Scott, Robert: A Greek-English Lexicon, hos Perseus Digital Library «crys·tal», The American Heritage Dictionary of the English Language.

 Se også 
 Krystallstruktur
 Bergkrystall
 Amorf
 Krystallglass
 Bryllupsdager

 Referanser 

 Eksterne lenker 




Kategori:Krystallografi